cyanic-selkie/wikianc huggingface dataset:
דאהר אל-עומר
קשריו עם הסוחרים האירופאים
שודדי הים המלטזיים ששלטו בים התיכון במאה ה-18, נהגו גם לפשוט על ערי החוף. השלטון העות'מאני היה חסר אונים. בשנת 1756 שדדו הפיראטים חמש אוניות מסחר ליד יפו. סוחרי העיר הערביים פשטו על הסוחרים האירופאים ועל המנזר הפרנציסקני ואיימו להוציאם להורג. בקושי רב הצליח סגן הקונסול הצרפתי להצילם. הסולטאן פנה מספר פעמים לממשלת צרפת, וראש המסדר המלטזי הבטיח אף הוא לטפל בבעיה, אבל השוד נמשך. השודדים ביקשו למכור את שללם בעכו. דאהר שהבין את האפשרות לפתח בדרכים אלו את קשריו עם אירופה ונענה ברצון לבקשות. כאשר נודע הדבר לשלטון בקונסטנטינופול נקרא דאהר לסדר. הוא מיהר לרחוץ בניקיון כפיו, צייד שתי ספינות בכלי מלחמה ודרש מהן לגרש מחופי עכו את כל הספינות הפיראטיות, אך לאמיתו של דבר רכש את השלל בלב-ים והביאו בספינותיו הוא לנמל.
המלחמה הגדולה וסופו של דאהר
בשנת 1771 שלח עלי ביי כוח של 30,000 חייל לכבוש את דמשק. בסיועו של דאהר, עבר המפקד המצרי עבד א-דאהב דרך ארץ ישראל אל דמשק וכבש אותה. בסוריה שינה א-דאהב את טעמו והחליט לכרות ברית עם "השער". א-דאהב חזר עם חייליו למצרים, ועלי ביי נמלט לעכו, שם קיבל אותו דאהר.
אנטון פרטוריוס
ב-1598 קיבל פרטוריס את משרת הכומר בלאודנבאך. באותה שנה פרסם את הספר "דווח בנושא כישופים ומכשפים", שבו הוא מוחה נגד רדיפת מכשפות ועינויין. את הספר הוא פרסם בשם העט "יוהנס סקולטטוס" (שם בנו). הספר יצא במהדורות נוספות בשנים 1602, 1613 ו-1629. בשנים 1602 ו-1613 פרסם את הספר תחת שמו. ב-1629, לאחר מותו, הובא ספרו "דווח בנושא כישופים ומכשפים" בפעם הרביעית לדפוס.
בודיקיאה
היסטוריה
המלך פרסוטאגוס, בעלה של בודיקיאה, היה מלכם של בני שבט האיקני, שבט קלטי ששכן באזור של אנגליה הקרוי כיום נורפוק. שטח זה היה מחוץ לאזור השלטון הרומי, ומאחר שהשבט תמך ברומאים בזמן הכיבוש הרומי בשנת 43 לספירה, זכה השבט לאוטונומיה מסוימת מהקיסר קלאודיוס.
בודיקה או בודיקיאה?
עד לאחרונה היה נפוץ יותר הכינוי בודיקיאה, המתבסס על כתביו של טקיטוס. כיום משערים כי מקור שמה היה במילה הקלטית "בודה" שמשמעה "ניצחון", ועל כן התעתיק הנכון יותר צריך להיות "בודיקה".
מיקי גורדוס
האזנה לקשר
האישור לפעילותו עבור מערכת הביטחון ניתן בביטאון חיל האוויר בגיליון מיום 27 ביוני 2011, בו נתפרסמה כתבה על פעילותו ועל כך שהוא מעדכן את גורמי המודיעין בממצאי האזנתו. בין היתר סופר בכתבה על מקרה שהתרחש לפני מספר שנים, כשמטוס נוסעים ירדני חלף מעל השטח האווירי של ישראל בדרכו לאירופה ובמהלך הטיסה מעל שטח ישראל, דיווח הקברניט לבקרים הישראליים שהוא חוזר לעמאן בשל תקלה טכנית במטוס. אך גורדוס שמע ברשת הקשר כי הירדנים דיווחו לקברניט שיש חשש שפצצה הוטמנה במטוס ועליו לנחות בקפריסין. הוא סירב והסתובב חזרה לירדן. גורדוס דיווח מיד לגורמי הביטחון על הסיבה האמיתית לחזרתו של המטוס. חיל האוויר הזניק מטוסי F-15 שליוו אותו עד ליציאתו מישראל ודאגו שהוא לא טס מעל אזורים מאוכלסים, שכן היה חשש שהוא יתרסק מעל ערים או יישובים. כשנחת המטוס בעמאן התברר כי הוא נקי מחומר נפץ ומדובר היה בהתראת שווא ירדנית.
אניש גירי
חיים פרטיים
גירי שולט היטב ברוסית, אנגלית והולנדית, ובעל ידע טוב ביפנית, נפאלית וגרמנית. תחביביו הם כדורגל ופינג פונג.
קריירת שחמט
למרות היותו בעל מד הכושר הנמוך ביותר, ניצח גירי בתחרות Reggio Emilia בשנת 2012, זכה בפעם השלישית באליפות הולנד וחלק מקום שלישי בתחרות העל בביל 2012. הישגיו המרשימים נמשכו עם מקום רביעי בתחרות הפתוחה ברייקיאוויק וניצחון על וסילי איוונצ'וק בדו-קרב שהתקיים בשנת 2013. .
בגביע העולם בשחמט בשנת 2015 הוא הודח בחצי הגמר.
כנאפה
היסטוריה
באמצע המאה ה-15 תורגם לטורקית עות'מאנית ספר הבישול של מוחמד בן חסן אל-בגדאדי, אליו התווספו מספר מתכונים בני התקופה. ביניהם, נכלל מתכון חדש להכנת בצק הקדאיף, בו מוזגים את הבלילה לתוך כלי מחורר. לאחר מכן, הבלילה נוזלת בין החורים לתוך משטח מתכת חם, עליו היא מתבשלת. כך נוצרה האפשרות להכין אטריות דקות ביעילות רבה יותר. מתכון זה הוא כנראה הבסיס לכנאפה בת זמננו. המאפה התפשט מארצות ערב למדינות שכנות ובהן איראן, יוון וטורקיה.
הכנה
מבשלים את הכנאפה תוך סיבוב התבנית מעל מתקן בישול. מדי פעם מרימים בעדינות את השכבה התחתונה כדי לבדוק אם התבשלה. כשהכנאפה מוכנה, הופכים אותה באמצעות תבנית זהה בגודלה כך שהשכבה התחתונה היא כעת העליונה. מעל, מוזגים סירופ סוכר סמיך (ויש המבשמים את הסירופ במעט מי ורדים או מי זהר). בחלק מהגרסאות משתמשים בצבע מאכל אדום או כתום כקיצור דרך, במקום לבשל את הכנאפה לאורך זמן ממושך יותר. לבסוף, מפזרים מעט פיסטוק חלבי טחון מעל הכנאפה כקישוט ומגישים.
גירסות
לכנאפה יש ארבעה סוגים עיקריים:
פאל דראבוש
פאל דראבוש (בהונגרית: Darabos Pál; בודפשט, 27 בנובמבר 1911 – בודפשט, 22 ביולי 1982) היה דוקטור לרפואה, פוליטיקאי לענייני בריאות, רופא ילדים, מנהיג איגוד מקצועי. דמות מרכזית בניהול וקידום מקצוע הרפואה בהונגריה.
יחסי איראן–לוקסמבורג
סקירה כללית
ב-30 ביוני 2016 לשכת המסחר של הדוכסות הגדולה של לוקסמבורג, בשיתוף פעולה הדוק עם שגרירות איראן בממלכת בלגיה, הדוכסות הגדולה של לוקסמבורג והאיחוד האירופי ארגנה סמינר בנושא הזדמנויות עסקיות באיראן, שבו השתתפו 115 משתתפים. באפריל 2019, בית משפט בלוקסמבורג דחה את מאמצי בתי המשפט בארצות הברית כמנוגדים לתקנות הבינלאומיות לתפוס 1.68 מיליארד דולר בנכסים איראניים בלוקסמבורג כפיצוי למה שמכונה "קורבנות הטרור של איראן". ב-1 באפריל 2020 בית משפט בלוקסמבורג דחה את בקשתה של ארצות הברית להעביר נכסים איראניים בסך 1.6 מיליארד דולר לקורבנות פיגועי 11 בספטמבר. ביולי 2020 שר החוץ של לוקסמבורג, ז'אן אסלבורן, כתב לשר החוץ של איראן, מוחמד ג'וואד זריף, וגינה את ההסלמה האחרונה ברדיפת הבהאים באיראן, המיעוט הדתי הלא-מוסלמי הגדול ביותר במדינה.
פסגת פריור (הרי הרוקי הקנדיים)
פסגת פריור (באנגלית: Prior Peak) היא פסגה בהרי הרוקי הקנדיים, הממוקמת על הגבול בין פרובינציית אלברטה לפרובינציית קולומביה הבריטית שבקנדה.
יחסי איראן–לוקסמבורג
יחסי סחר
בשנת 2021 היבוא של לוקסמבורג מאיראן הסתכם בשווי 667.03 אלף דולר, על פי מסד הנתונים COMTRADE של האו"ם על סחר בינלאומי.
פסגת פריור (הרי הרוקי הקנדיים)
גובהה של הפסגה 3,273 מטרים מעל פני הים; והיא הפסגה ה-77 בגובהה באלברט.
הפסגה מתנשאת לגובה של 33 מטרים מעל סביבתה.
מקור השם
שמה של הפיסגה ניתן לה בשנת 1924.
הפסגה נקראת על שם הנזיר אדוארד גאולר פיור (Edward Gawler Prior), המשנה למושל קולומביה הבריטית.
יעקב אליאב (קויפמן)
ביוגרפיה
אליאב נפטר ביולי 1970, בגיל 80. נקבר בבית העלמין הדרום.
בוב ג'ון
קריירה
ג'ון היה שחקן מילואים בשלוש העונות האחרונות שלו בארסנל, לאחר שאיבד את מקומו בהרכב לווילף קופינג, ולפיכך לא קיבל מדליה על הזכייה של ארסנל באליפות בעונת 1934/1935. ג'ון פרש ממשחק פעיל ב-1938. בסך הכל הוא הופיע במדי ארסנל ב-470 משחקים, יותר מכל שחקן אחר של המועדון בתקופה שקדמה למלחמת העולם השנייה.
לאחר פרישתו ב-1938 הוא הצטרף לצוות האימון של וסטהאם יונייטד. לאחר מכן הוא הצטרף לטורקי יונייטד כעוזר מאמן, ועבד תחת חברו לשעבר מארסנל ג'ק באטלר. ג'ון עבר ביחד עם באטלר לקריסטל פאלאס במאי 1947, והמשיך לעבוד כעוזרו. ב-1949 הוא החל לעבוד בקארדיף סיטי כמאמן-מתלמד, והחזיק במשרתו עד מרץ 1950 כשהתמנה למאמן טורקי יונייטד. ג'ון לא זכה להצלחה רבה בטורקי, והוביל את המועדון לשבעה ניצחונות בלבד מתוך 28 משחקי ליגה, לפני שעזב את תפקידו בנובמבר 1950.
רבי אלעזר בן שמוע
ביוגרפיה
היה תלמיד מובהק של רבי עקיבא, אך למד גם אצל רבי יהושע ורבי טרפון. חבריו ללימוד היו רבי מאיר ורבי יהודה. על תלמידיו נמנים רבי יהודה הנשיא מסדר המשנה, ואיסי בן יהודה. יש הסבורים כי היה אביו של רבי שמעון בן אלעזר, אך אחרים סבורים, על סמך כמה ראיות, כי הדבר לא נכון. מסופר כי היה בן 105 שנים במותו.
מותו
במדרש אחר נכתב שהוא נהרג בערב שבת בשעה תשיעית, וביקש מהרומאים לקיים את מצוות השבת לפני מיתתו:
גוטפריד מינד
קורות חייו
מינד נולד בברן. אביו היגר לשווייץ מהונגריה ושימש כבונה בעץ. מינד הצעיר הושאר לרוב לבדו היות שסבל מבעיות התפתחותיות.
מותו
בסוף 1813 מינד החל לסבול ממיחושים בחזה שמנעו ממנו לתפקד. הוא מת ב-17 בנובמבר 1814 ממחלה זו, בגיל 46.
ג'יי דוידסון
ביוגרפיה
דוידסון נולד בריברסייד שבקליפורניה, ארצות הברית, בשם אלפרד איימי. הוא בנו של אב ממוצא גנאי ואם ממוצא אנגלי. בגיל שנתיים וחצי עבר עם משפחתו להרטפורדשייר שבמזרח אנגליה.
מפלגת העבודה (ברזיל)
מפלגת העבודה הברזילאית (בפורטוגזית: Partido Trabalhista Brasileiro ובראשי תיבות - PTB), היא מפלגה בברזיל, ששורשיה בשנת 1945, בתקופת הרפובליקה הברזילאית השנייה וכהונותיו של הנשיא ז'טוליו ורגאס.
בבחירות האחרונות לקונגרס, שנערכו ב-6 באוקטובר 2002, זכתה המפלגה ל-26 מתוך 513 מושבים בבית הנבחרים, ו-3 מתוך 81 המושבים בסנאט. כיום המפלגה היא חברה בקואליציה שהקים נשיא ברזיל, לואיז אינסיו דה סילבה.
פיצוץ סכר נובה קחובקה
פיצוץ סכר נובה קחובקה הוא פיצוץ שאירע ב־6 ביוני 2023, לפנות בוקר, שגרם להרס סכר של תחנת הכוח קחובקה וגרם להצפות נרחבות במורד נהר הדנייפר שבמחוז חרסון בדרום אוקראינה. הסכר היה בשליטת הצבא הרוסי, שכבש אותו בימים הראשונים של הפלישה הרוסית לאוקראינה.
הפיצוץ
לפי הפרסומים, בין השעות 2:35 לפנות בוקר ו-2:54, חיישנים סיסמיים באוקראינה וברומניה זיהו סימנים המעידים על פיצוצים גדולים. עדים באזור שמעו קולות פיצוצים גדולים בערך בין השעות 2:15 ל-3 לפנות בוקר. ורגע לפני שהסכר קרס, לוויין מודיעין האמריקאי לכד אותות חום אינפרא אדום, המצביעים על חום המתפשט כתוצאה מפיצוץ. הניו יורק טיימס ציטט מהנדסים ומומחים לחומרי נפץ, לפיהם הסיבה הסבירה ביותר להתמוטטות הסכר היא מטען נפץ שהונח בבסיס הסכר, למשל במעבר התחזוקה שעבר בלב הבטון של המבנה.
השלכות
בשל קריסת הסכר שיוצר את מאגר קחובקה, הועלה חשש לאסון גרעיני בתחנת הכוח של זפוריז'ה, שהיא תחנת הכוח הגרעינית הגדולה באירופה, עקב ירידה משמעותית במפלס המאגר, המשמש לקירור הכורים. ישנם בכור מי קירור שאמורים להספיק למספר שבועות. גם הועלה חשש לפגיעה בביטחון תזונתי גלובלי, מכיוון שאוקראינה היא ספקית מוצרי מזון וחקלאות גדולה ומאגר המים היה חיוני להשקיית אדמה חקלאית שאחראית לחלק משמעותי מהתפוקה שלה.
דודי שמחה
מוצרי מדיה
ב-1992 יצאה קלטת וידאו של דודי שמחה בכיכובם של ג'וליאן שגרן בתפקיד הדוד שמחה, רולנדה שגרן בתפקיד המספרת ובתפקיד אם הילד, אחותו של שמחה, ואדם פרחי בתפקיד הילד עצמו. כשהקלטת מלווה בשירים בביצועו של גיא מרוז.
מיקאל לנדרו
מיקאל ונסן אנדרה-מארי לאנדרו (בצרפתית: Mickaël Vincent André-Marie Landreau; נולד ב-14 במאי 1979) הוא כדורגלן עבר צרפתי ששיחק בעמדת השוער ומאמן כדורגל.
מלחמת קבינדה
היסטוריה של הסכסוך – מלחמת קבינדה
פורטוגל, בעקבות השינויים פוליטיים במדינה, עזבה את אנגולה (לרבות קבינדה) ונתנה לה עצמאות ב-11 בנובמבר 1975, תוך שהיא נחושה להשאיר את קבינדה כחלק בלתי נפרד מאנגולה. תחת הוראות מממשל פורטוגל החדש הוחרמה החזית לשחרור קבינדה FLEC, ומנהיגיה נאסרו. המלחמה על השלטון המשיכה בין התנועות לשחרור שנלחמו קודם לכן בפורטוגל. תנועת ה-MPLA, לאחר שהשתלטה על לואנדה עיר הבירה של אנגולה ועל מוסדות השלטון, גם השתלטה על שטחי הנפט והשלטון בקבינדה, כירושה מהשלטון הפורטוגלי שהתייחס במאה האחרונה לקבינדה כאל אחד המחוזות (הפרובינציות) של אנגולה. תנועת ה- FLNA הכירה בהפסדה ועצרה את הלחימה הפנימית, בעוד תנועת ה-UNITA המשיכה את המאבק על השלטון. המאבק החמיר בעקבות התערבות המעצמות. ברית המועצות וגרורתה קובה תמכו בתנועת MPLA, בעוד ארצות הברית תמכה בתנועת ה- UNITA יחד עם השלטון הלבן בדרום אפריקה. לאחר עזיבת פורטוגל, החלו רווחי הנפט לזרום לממשלת ה-MPLA של אנגולה ואל חברת הנפט שלה סונאנגול (Sonangol). החברה נוסדה בשנת 1976 והניחה את הבסיס לכיבוש השטח ולהענקת זיכיונות להפקת נפט לתאגידים זרים. תושבי קבינדה לטענתם, לא נהנו מהרווחים של משאב הטבע היקר שלהם וסבלו מהתנכלויות. התלות ברווחי הנפט גברה, לאחר מותו של נשיא אנגולה הראשון, אגושטיניו נטו, ותפיסת השלטון על ידי נשיא אנגולה השני אדוארדו דוש סנטוש (Eduardo dos Santos), מנהיג תנועת ה- MPLA. כך גם גדלה התלות בתמיכת ברית המועצות. יש לזכור שעדיין התרחשה מלחמת האזרחים באנגולה, ורווחי הנפט מימנו את הלחימה. ככל שגדלו רווחי הנפט, וככל שגדלה התלות בהם לצורכי הלחימה ולאיכות החיים, כך גדלה הדרת תושבי קבינדה. התלות בנפט והדרת התושבים היו מה שהגדיר את הכלכלה הפוסט קולוניאלית של אנגולה. שינויים בעולם יחד עם הלחימה הבלתי פוסקת הביאו להידרדרות של המצב הכלכלי והמצב החברתי-אזרחי באנגולה, והשפיעו על התלות שלה בנפט שבקבינדה.
זכויות אדם ואלימות
המאבק בקבינדה היה ועודנו מאבק אלים של שני צדדים לסכסוך. ארגוני זכויות אדם ראו כיצד כוחות הצבא של אנגולה מגיעים לקבינדה ופועלים באלימות, תוך הפרת זכויות אדם בסיסיות כמו מעצרים שרירותיים, הוצאות להורג, מכות והשפלות ועד אלימות מינית. מצד שני ראו הארגונים פעילות אלימה ועוולות מצד תנועת החופש של קבינדה ה-FLEC. גם פעילי ה- FLEC לא בחלו באמצעים. כדי למשוך תשומת לב עולמית למצבם, תנועת ה- FLEC הפעילה טרור, בעיקר נגד כוחות הצבא של אנגולה אבל גם כנגד תאגידי הנפט, ברובם בינלאומיים. העולם נשאר אדיש למצב ולדרישת תושבי קבינדה לעצמאות ושיתוף ברווחי הנפט. אחת מהפעולות למשיכת תשומת לב, של ה- FLEC שתפסה כותרות בשנים האחרונות הייתה בשנת 2010, אז אירחה אנגולה את משחקי הכדורגל בגביע אפריקה לאומות 2010. קבינדה כפרובינציה אירחה חלק מהמשחקים. פעילי ה- FLEC פגעו באוטובוס של נבחרת טוגו בכדורגל, בדרך לאצטדיון. בשנת 2003 נערך כנס של ארגונים הומניטריים בקבינדה. כשתושבי קבינדה כבר איבדו את התקווה וגם האמון בארגון שייצג אותם, ה- FLEC. בכנס הוחלט על הקמת ארגון אזרחי בשם "החברה האזרחית של קבינדה", ביוזמה והשתתפות אנשי הכנסייה. מאחר שהממשלה דחתה כל שיח בטענה "שאין עם מי לדבר", קיוו תושבי קבינדה שהארגון האזרחי יוכל לייצג אותם בשיחות עם ממשלת אנגולה.
מעמול (סדרה)
עונה 2
לאחר שאזק את אסי, ר', וצ'וצ'ו, ניסה זומזום לפרוץ את הדלת הפנימית במפקדה ללא הצלחה. הוא מביע את רצונו לחזור בזמן ולגרום לכך שצ'וצ'ו לא יוולד וכך "נוהל החירום פרג" אשר המציא צ'וצ'ו לא יהיה קיים. כשגילה כי מכונת הזמן דור 2 איננה, הודו סוכן ר' וצ'וצ'ו כי אסי גנב אותה אך הגנו עליו בגופם בשעה שברח מהמפקדה. אסי מנסה להשתמש במכונת הזמן שהחביא במקרר אך מגלה כי היא קפואה. באין ברירה הוא הולך למוזיאון לזכר מנחם בגין שם הוא מוצא את גופו של גדי שהיה קפוא כל השנים האלה ומפשיר אותו בעזרת מכונת הפשרה של צ'וצ'ו.
אסי וגדי שהבינו כי הפעם חבלן הזמן פגע בטקס הכרזת העצמאות גילו כי אין באפשרותם לתקן זאת מכיוון שאין ברשותם מכונת זמן. לגדי עולה רעיון והוא מוביל את אסי למפקדת מעמול תוך כדי שהוא מכוון לעברו אקדח. הוא אומר לזומזום כי הוא חבלן הזמן האמיתי וכי האדם שלידו הוא גדי סוכן מעמול. בתור הוכחה נוספת הוא מעניק לזומזום את מכונת הזמן דור 2. לאחר שזומזום משמיד את חבלן הזמן האמיתי הם אוזקים את זומזום וממהרים לנטרל את הפצצה שהטמין חבלן הזמן בבית העצמאות, רגעים לפני הכרזת העצמאות.
מומינטרול
מומינטרול מופיע לראשונה בספר המומינים הראשון, "המומינים והשיטפון הגדול" ונמצא בכל ספרי המומינים.
מראה חיצוני
מראהו החיצוני של מומינטרול דומה לזה של יתר המומינים בני משפחתו - דמותו כשל טרול לבן וקטן בעל אף גדול המזכיר היפופוטם. צורתו עדינה ועגלגלה, ומבט סקרן בעיניו. כמו אצל שאר המומינים - עיניו גדולות ואוזניו קטנות, וציצית בקצה זנבו.
לאון פאסי
ביוגרפיה
באליפות הפאנהלני שנערכה בשנת 1928 זכה ב-3 מדליות, 2 זהב ו-1 כסף. מדליות זהב בריצת 1500 מטר ובריצת 800 מטר. מדליית כסף בריצת 400 מטר.
באליפות הפאנהלני שנערכה בשנת 1931 זכה בשתי מדליות זהב, בריצת 1500 מטר ובריצת 800 מטר.
נובל בונגו-קולו
קריירה
בעונת 2014/2015 השתתפה לימוז' ליגת הכדורסל האירופית היורוליג הקבוצה.
בתאריך 20 ביוני 2015, זכה באליפות צרפת בכדורסל לאחר שקבוצתו ניצחה את שטרסבורג בסדרת פלייאוף בתוצאה 1–3.
רוג'ר טוני
נישואים ומשפחה
ב-7 בינואר 1806 נשא טוני לאישה את אן פיבי צ'רלטון קיי, אחותו של עורך הדין והמשורר פרנסיס סקוט קי, מחברו של המנון ארצות הברית. לזוג נולדו שש בנות. אף על פי שטוני בעצמו נשאר באמונה הקתולית, גודלו כל שש בנותיו על פי אמונתה האפיסקופלית של אן. בשנות שירותו בממשל הפדרלי שכר טוני דירה, אך הוא ורעייתו החזיקו בבית קבוע בבולטימור. לאחר מותה של אן ב-1855 עברו טוני ושתי בנותיו הרווקות באופן קבוע לוושינגטון.
מזכיר האוצר
טוני לקח חלק חשוב ב"מלחמת הבנק", שהייתה מאבק של הנשיא ג'קסון עם (או "הבנק הלאומי"). שלא כמו שאר חברי הקבינט, טען טוני שקיומו של הבנק הלאומי מנוגד לחוקה ושעל ג'קסון לפעול לסגירתו. בגיבויו של טוני, הטיל ג'קסון וטו על הצעת חוק לחדש את הזיכיון של הבנק, שהיה אמור לפוג ב-1836. מלחמת הבנק הפכה לציר המרכזי של הבחירות לנשיאות של 1832, שבהם הביס ג'קסון את הנרי קליי שתמך בבנק. התנגדותו ללא חת של טוני לבנק, בשילוב עם ניצחונו המוחלט של ג'קסון בבחירות, הפכו אותו כתובע הכללי לאחד מחברי הקבינט של ג'קסון הבולטים ביותר.
פסק דין ראש עיריית ניו יורק נגד מילן
בפסק הדין "ראש עיריית ניו יורק נגד מילן" (Mayor of the City of New York v. Miln) משנת 1837 עתרו התובעים נגד חוק של ניו יורק שדרש מבעלי אוניות נכנסות לספק מידע על כל הנוסעים שהם הכניסו לארצות הברית, גיל, מצב בריאותי, מקום מגורים חוקי אחרון ועוד. השאלה שהובאה לפני בית המשפט העליון בראשותו של טוני הייתה אם החוק חותר תחת הסמכות שהעניקה החוקה לקונגרס לפקח על הסחר, או שהיה זה צעד משטרתי, כפי שטענה עיריית ניו יורק, שהיא בסמכותה הבלעדית של המדינה. טוני ועמיתיו ביקשו לאזן בין הסמכות הפדרלית לסמכות המדינתית, ופסקו לטובת עיריית ניו יורק.
פסק דין בריסקו נגד בנק הקהילה של קנטקי
פסק דין זה הביא לידי ביטוי את השינוי בתחום הבנקאות והמטבע. פרק 1 חלק 10 של חוקת ארצות הברית אוסר על המדינות לעשות שימוש בשטרות, אך המשמעות המדויקת של שטר נותר לא ברורה. בפסק דין "קרייג נגד מיזורי" משנת 1830 פסק בית המשפט בראשותו של מרשל ברוב של 4 מול 3, שתעודות הלוואה נושאות ריבית הן שטרות והנפקתם בידי מדינות ארצות הברית מנוגדת לחוקה. עם זאת, במקרה של בריסקו, אישר בית המשפט את הנפקת השטרות על ידי בנק בעל זיכיון מהמדינה, אף על פי שהמניות, ההון והרווחים של הבנק היו שייכים למדינה והעובדים והמנהלים של הבנק מונו על ידי בית המחוקקים של המדינה. בית המשפט הגדיר באופן הצר ביותר את המושג שטר חוב כשטר שהוצא על ידי המדינה, על בסיס ביטחונות של המדינה, ושנועד לשמש כמטבע עובר לסוחר. מאחר שאת השטרות שבנדון ניתן היה לפדות על ידי הבנק ולא על ידי המדינה עצמה, הם לא נחשבו שטרות חוב מבחינת החוקה. בעקבות מתן התוקף החוקתי של שטרות הבנק, השלים בית המשפט העליון את המהפכה הפיננסית שהחלה על ידי סירובו של הנשיא אנדרו ג'קסון לחדש את הזיכיון של הבנק השני של ארצות הברית, והוא פתח דלת לשליטה רחבה יותר של המדינה בבנקים ובמטבע בתקופה שלפני מלחמת האזרחים. דעת שופטי הרוב, שטוני נמנה עליו, התאימה בדיוק לתוכנית הכלכלית של ג'קסון שהחזיק בדעה שהשטרות של בנק קנטקי לא היו שטרות מהסוג שנאסר בחוקה, אף על פי שהמדינה החזיקה בבעלותה את הבנקים והשטרות שימשו במדינה כהילך חוקי.
פסק דין דרד סקוט נגד סנדפורד
דעת הרוב של בית המשפט, שנכתבה על ידי טוני, ניתנה ב-6 במרץ 1857. פסק הדין פתח בקביעה, ששום אפרו-אמריקאי, חופשי או עבד, לא קיבל אף פעם זכויות אזרח על פי החוקה. הוא קבע, שמאחר שבזמן אישור החוקה השחורים "נחשבו כבני מדרג נמוך יותר מבני האדם, ולא מתאימים להיות כחלק מהגזע הלבן... והם נחותים עד כדי כך, שאין להם שום זכויות שמוקנות לאדם הלבן". כדי לתמוך בטיעון על נחיתותם של השחורים מההיבט המשפטי בעת כינון החוקה, פנה טוני אל מגוון של חוקי המדינות, אך התעלם מהעובדה שחמש מדינות התירו לשחורים להצביע כבר ב-1788. לאחר מכן הוא הכריז שפשרת מיזורי הייתה מנוגדת לחוקה, ושהחוקה לא העניקה לקונגרס את הסמכות לאסור את העבדות בטריטוריות. טוני טען שהממשלה הפדרלית שימשה כ"נאמנה" של תושבי הטריטוריות, והיא לא יכלה לשלול את זכויותיהם של בעלי העבדים על ידי העברתם של העבדים אל הטריטוריות. רק במדינות עצמן, קבע טוני, ניתן לאסור על קיומה של העבדות. לבסוף הוא קבע שסקוט יישאר עבד.
פסק הדין דרד סקוט נתקל בביקורת קשה בצפון, והשופט בנג'מין רובינס קרטיס התפטר במחאה. במקום הסרת הנושא של העבדות מסדר היום, חיזק פסק הדין את האהדה כלפי המפלגה הרפובליקנית מתנגדת העבדות. רפובליקנים כמו אברהם לינקולן דחו את ההיגיון המשפטי של טוני וטענו שהכרזת העצמאות של ארצות הברית הראתה שהאבות המייסדים העדיפו את ההגנה על זכויות הפרט לכל האנשים החופשיים, ללא קשר לגזעם. רפובליקנים רבים האשימו את טוני שהוא היה חלק מקנוניה להפיכת העבדות לחוקית בכל רחבי ארצות הברית.
הנצחתו
הבית בו נולד וגדל טוני,, שבמחוז קלברט שבמרילנד, נרשם ב-1972 במרשם הלאומי של מקומות היסטוריים. נכס נוסף שהיה בבעלותו, נקרא "בית רוג'ר ברוק טוני" (אף על פי שהוא מעולם לא התגורר בו), שבפרדריק.
אליעזר גרינבוים
אליעזר (אצ'ה) גרינבוים או לאון ברז'ה (27 בנובמבר 1908, ורשה – 22 במאי 1948, רמת רחל) היה פעיל קומוניסטי מוורשה, ששימש כמנהיג אסירים במחנות ריכוז בצרפת וכקאפו במחנה בירקנאו. נהרג בקרב רמת רחל במלחמת העצמאות.
ילדותו ונעוריו
גרינבוים נולד למרים לוריא וליצחק גרינבוים ב-27 בנובמבר 1908 בוורשה, בירת פולין. הוא למד בבית ספר עממי עברי-יהודי ומאוחר יותר הצטרף לגימנסיית "חינוך" ולתנועת השומר הצעיר. פיתח עמדות שמאליות, ועם השנים החריפו עמדותיו, ובניגוד לאביו הוא היה מתנגד חריף לציונות וקומוניסט נלהב. הוא החל ללמוד משפטים באוניברסיטת ורשה, ובגיל 19 נאסר כתוצאה מפעילות קומוניסטית, שהייתה אסורה על פי חוק. הוא עבר עינויים קשים ונידון לארבע וחצי שנות מאסר. לאחר שריצה שנתיים וחצי בכלא, שוחרר באופן זמני מסיבות בריאותיות והוא ניצל זאת לבריחה מפולין לצרפת. בפריז סיים את לימודי המשפטים, והיה פעיל בולט במפלגה הקומוניסטית, ואף ערך את העיתון שלה. בתקופת מלחמת האזרחים בספרד הצטרף לבריגדות הבינלאומיות שלחמו נגד הלאומנים, והוצב כתותחן ביחידת נ"ט. הוא אימץ לעצמו את שם הקרב לאון ברז'ה (Leon Berger), על שמו של עוזר תליין מימי המהפכה הצרפתית ששכלל את הגיליוטינה כך שהדם הניתז לא ילכלך את בגדי התליינים. לאחר התבוסה במלחמה, שב לצרפת ונעצר. לאחר שחרורו המשיך בפעילותו הפוליטית.
אחרי השואה
לאחר שחרורו בצרפת, ולאחר שאפסו תקוותיו לשוב לפולין, עלה לארץ ישראל ב-1 במאי 1946, בעזרת סרטיפיקט שקיבל מאגודת ישראל, יריבתו המרה של אביו. הוא הצטרף להוריו שהתגוררו זה מכבר בירושלים, והסתגר בביתם, שם התמסר למחקר היסטורי.
אזכורים בתרבות
בפסטיבל הקולנוע היהודי ה-17 בירושלים זכה "קאפו בירושלים" בציון לשבח פרס שומן. מנימוקי חבר השופטים:
טיי בארל
ביוגרפיה
בשנת 2017 שיחק בקומדיה השחורה "לילה קשוח" לצידה של סקרלט ג'והנסון.
שדי
אֵל שַׁדַּי או שַׁדַּי (בגלל איסור הגיית השם לבטלה מכונה לפעמים שַׁקַּי או שין דלת יוד) הוא אחד משמותיו של האל ביהדות. שם זה מוזכר מספר פעמים במקרא, והוא אחד משבעה שמות שאינם נמחקים.
תאוריה ביקורתית של גזע
היסטוריה
בתחום הגישה הביקורתית למשפט, התאוריה הביקורתית של גזע מדגישה כי חקיקת חוקים "עיוורי צבעים" על הנייר בלבד לא מספיקה בכדי להפוך את יישומם של חוקים אלה ל"עיוור צבעים" בפועל. לכאורה, אף חוקים עיוורי-צבעים ניתנים ליישום תוך אפליה גזעית. מושג מפתח בתאוריה זו הוא בין-מגזריוּת (intersectionality), הקרויה גם "הצטלביות". מושג זה מדגיש כי גזע יכול להצטלב עם זהויות אחרות (כמו מגדר ומעמד חברתי) ובכך ליצור שילובים מורכבים של כוח וליצור עמדת נחיתות חברתית עבור שכבות רחבות באוכלוסייה. לדוגמה, חוקים הפוגעים בזכויותיהם של אסירים בכלא האמריקאי, כמו שלילת זכות בחירה, פוגעים בפועל בשחורים הרבה יותר מאשר בלבנים, מכיוון ששיעורי הכליאה של שחורים בארצות הברית גבוהים מאד.
טיטוס לאביינוס
שנותיו הראשונות
במהלך כהונתו, לאביינוס, בעידודם של קיסר ופומפיוס, האשים את הסנאטור גאיוס רביריוס ברציחתו של הטריבון לוקיוס אפוליוס סטורנינוס, שקיפח את חייו במהומה במהלך הבחירות לקונסול בשנת 99 לפנה"ס, ותבע אותו בעוון בגידה חמורה (perduellio). מטרתו של המשפט הייתה לפגוע במעמד הסנאט שניסה להצר את כוחה של סיעת הפופולרים שעליה נמנו קיסר ופומפיוס.
מלחמת גאליה
כשיוליוס קיסר מונה למושלה של גאליה קיסאלפינה ואיליריקום בשנת 58 לפנה"ס הוא פתח במלחמה במטרה לכבוש את כל גאליה. לאביינוס נבחר על ידי קיסר להיות אחד מסגניו (תוארו הרשמי היה לגאטוס פרופראיטור).
דרבן
{{פירושונים|
יחסי ניקרגואה–קולומביה
ארכיפלג סן אנדרס והמחלוקת הימית
ניקרגואה טוענת שההסכמים, שנחתמו בעת שארצות הברית שלטה בה, לא תקפים. היא מתבססת גם על הסכם בוגוטה, בו נכתב בסעיף 31 כי שני הצדדים מסכימים לפנות לבית הדין הבין-לאומי בהאג. קולומביה מתעלמת מהסעיף וטוענת שבסעיף 6 נכתב שהסעיף האחר לא מתייחס למחלוקות שנפתרו בהסכמים קודמים, כמו זה שנחתם בעבר.
הימלבלאו
הימלבלאו, הימלבלוי או הימלבלו (גרמנית: Himmelblau או Himmelbleu, יידיש: הימלבלוי) הוא שם משפחה יהודי-אשכנזי שפירושו מגרמנית או מיידיש שמים כחולים או הצבע תכלת.
טליט תקשורת
צמיחה באמצעות רכישות
התחום שבו פעלה החברה, שקיבל את הכינוי ותקשורת בין מכונה למכונה - M2M - Machine to machine, צבר תאוצה והכנסות החברה גדלו מכ-23 מיליון דולר בשנת 2005 ל-130 מיליון ב-2010. בינואר 2011 רכשה החברה את חטיבת ה-M2M של מוטורולה תמורת 26 מיליון דולר. חטיבה זו נוהלה בישראל והיה לה גם מרכז פיתוח, שהפך למכרז הפיתוח של טליט בישראל. בהמשך רכשה עוד 5 חברות תוך שלוש שנים. ביולי 2011 רכשה את GlobalConnect, בינואר 2012 רכשה את חברת Navman Wireless, בדצמבר 2012 נרכשה חברת CrossBridge שלוש הרכישות הללו התבצעו תמורת כ-10 מיליון דולר בסך הכל. בספטמבר 2013 רכשה את חברת ILS Technology האמריקאית תמורת 8.5 מיליון דולר. חברה המספקת פלטפורמת מחשוב ענן, המחברת מערכות מחשוב ארגוניות להתקנים הפועלים בתקשורת מכונה למכונה. בדצמבר 2013 רכשה את חטיבת הרכב של NXP סמיקונדקטורס תמורת 9 מיליון דולר. הטכנולוגיה שנרכשה מ-NXP הייתה פתרון המאפשר ליצרני רכב להטמיע שירותי טלמטיקה ברכבים. את שנת 2014 סיימה החברה עם הכנסות של 294 מיליון דולר.
טכנאי שיניים
פעילות
טכנאי השיניים מייצר, מתכנן ומתקן מערכות שיניים תותבות או אביזרים דנטליים אחרים, בהתאם להנחיות ולטביעות פה של מטופלים, שהוטבעו על ידי רופא השיניים. הטכנאי מייצר גם גשרי שיניים או עזרים דנטליים, ומייצר כתרים או שיניים מחרסינה או פלסטיק.
מעבדת השיניים
הטכנאי פועל לבדו במעבדת השיניים בה הוא עובד או במעבדות גדולות כחלק מצוות המחולק לפי תחומים שונים. המעבדה כוללת מכשירים רבים להפיכת ההטבעה הדנטלית למוצר דנטלי מוכן לשימוש ובין השאר נעשה שימוש במכשירי פיסול וחיתוך כמו איזמל, מכונת תכנון בעזרת מחשב להדפסת שתלים, ארטיקולטור, תנורים לחימום והקשיית החומרים, מכשיר להקשייה באור, צנטריפוגה (לסילוק עודפי חומר בייצור תותבות) וכו'.
הכשרה
כדי לעסוק בטכנאות שיניים בישראל, נדרש רישיון ממשרד הבריאות באחת מ-4 דרגות רישוי: הרישיון ניתן לאחר סיום מסגרת תיכונית במסלול טכנאות שיניים או מעבר קורס חיצוני המותנה במעבר בחינת רישוי המתקיימת פעמיים בשנה הנכתבת בידי האגף לבריאות השן במשרד הבריאות. לימודים לדרגת מוסמך מבוצעים במרכז הרפואי לשיקום לוינשטיין ברעננה ומכללת אורט יד שפירא בתל אביב. משרד הבריאות מכיר, תחת תנאים ומגבלות מסוימים, בדיפלומות שניתנו במדינות זרות. הרשמה ללימודים מותנת בהצגת תעודת יושר לאישור כי אין למבקש רישום פלילי.
גל השרפות בצ'ילה (2023)
לוחמי האש
בסך הכל כ-5,600 כבאים ומתנדבים נלחמים נגד שרפות ברחבי מספר אזורים, ומטוס אווירי DC-10 מארצות הברית הגיעה לצ'ילה על מנת להצטרף לכבאים. המטוס הזה מסוגל לשפוך 36,000 ליטר מים בכל גיחה. בצ'ילה, כבאים מקצועיים בשכר המכונים "בריגדיסטות" מתרכזים בשריפות יער בעוד ששאר המתנדבים, מתרכזים בהגנה על הערים.
ריב"ש
חיבוריו
כמו כן, כתב הריב"ש שירה, פיוטים וקינות הנמצאים בידנו.
קינת ברצלונה
את קינתו "יגדל מספד וקינים" הוא מסיים עם ראשי תיבות שמו יצחק, המעורבים עם שם עירו וקהילתו היהודית הנחרבת, ברצלונה:
הכובען המטורף
דמותו של הכובען ב"הרפתקאות אליס בארץ הפלאות"
דמותו של הכובען מופיעה שוב כעד במשפט גנב הלבבות.
מקור הדמות
דמותו של הכובען התבססה על דמותו של תיאופיליוס קרטר, ממציא ויקטוריאני, אשר הציג במהלך התערוכה הגדולה של שנת 1851 מתקנים מכניים, והיה בעל חנות רהיטים באוקספורד. קרול הכיר את קרטר, שנהג לעמוד בפתח חנותו שלראשו כובע צילינדר גבוה, וייתכן מאוד שהוא הורה לסר ג'ון טניאל, מאייר הספר, להתבסס על דמותו של קרטר באיור דמות הכובען. השערה אחרת טוענת שהוא מבוסס על סמואל אוגדן, כובען ממנצ'סטר שנודע כ"סם המטורף".
אזכורים תרבותיים
דמותו של הכובען המטורף הפכה לאחת הדמויות המזוהות ביותר מספריו של קרול. בין היתר גילמו את הדמות בסרטי קולנוע השחקנים: אדוארד אוורט הורטון, סר רוברט הלפמן, מרטין שורט, פיטר קוק, אנתוני ניולי ואד וין. בסרט המבוים על ידי טים ברטון את הכובען מגלם ג'וני דפ.
עתידים מדיקל סנטר
ב-2022 הוציא משרד הבריאות צו סגירה לעתידים מדיקל סנטר לאחר שבביקורת פתע שבוצעה על ידי המשרד, נמצא כי מתחם הניתוחים החדש שהוקם במקום פועל ללא רישיון וכי במתחם הישן, נמצאו ליקויים רבים. לאחר שתוקנו הליקויים במתחם הישן, הוא נפתח מחדש בהסכמת משרד הבריאות.
הגלקסיה הננסית פסל
מאפיינים
גודלה הזוויתי של הגלקסיה הוא בין 30 ל-40 דקות קשת שממרחקה שקול לקוטר של כ-3,160 שנות אור. מסתה מוערכת בכ- מסות שמש, כאלפית ממסת שביל החלב. כוכבי הגלקסיה הם ברובם הגדול כוכבים זקנים ונראה שלא מתרחשת בגלקסיה יצירה של כוכבים חדשים. המתכתיות של כוכבי הגלקסיה נמוכה יחסית למתכתיות של כוכבי שביל החלב וניתן להבחין בגלקסיה בשתי אוכלוסיות נפרדות של כוכבים: כוכבים זקנים מאוד בעלי מתכתיות נמוכה מאוד שמפוזרים ברחבי הגלקסיה ועם פיזור מהירויות גדול וכוכבים פחות זקנים ועם מתכתיות יותר גדולה שמרוכזים במרכז הגלקסיה עם מהירויות מאותו סדר גודל, כך שנראה שכוכבי הגלקסיה נוצרו בשתי תקופות שונות.
יעקב לידסקי
ורשה: בית מסחר הספרים ברחוב נאלבקי והוצאת "פרוגרס"
הספר הראשון שהופיע בהוצאה, בשנת תרס"א–1901, היה "" (שטֶיינֶר ווֹס פָלֶן פוּן הימֶל; 'אבנים הנופלות מן השמים') – הסבר שווה לכל נפש על מטאוריטים, כוכבים נופלים וכוכבי שביט, מאת הסופר הסוציאליסט, הפופוליזטור של המדעים והלוחם האנטי-דתי בנימין פייגנבוים (פייגענבוים). עורך ההוצאה אברהם רייזן כתב על כך לימים: "ההמונים היו אז מאוד צמאים למדע; הם זללו את "אבנים הנופלות מהשמים" כמו שהיהודים הרעבים במדבר זללו את המן, שפעם נפל כמו אבנים משמים!". שלושת הספרים שהופיעו אחריו היו "די מענשליכע ענטוויקלונג: קולטור געשיכטע" ('ההתפתחות האנושית: היסטוריה תרבותית') מאת פרידריך שטרַייסלר בתרגום חופשי (ועיבוד) של אלתר ברסלר (שספרים נוספים מפרי עטו ראו אור ב"פרוגרס", מהם שנזכרו לעיל וכן עיבוד עממי מקוצר לספרו של הנרי תומאס באקל "די געשיכטע פון ציוויליזאציאן אין ענגלאנד" ('תולדות הציוויליזציה באנגליה') על פי נוטוביץ'); תרגום לסיפור "הנגן העיוור" ("") מאת ולדימיר קורולנקו (בעילום שם המתרגם); ו"" ('דרוויניזם, או, מה שגילה דרווין') מאת פייגנבוים. לצד אלה התפרסמה בהוצאה ספרות יפה יידית מקורית – כל כתבי י"ל פרץ ושלום עליכם, שלום אש, יונה רוזנפלד, דוד פינסקי, דוד פרישמן ומרדכי ספקטור, מיצירותיהם של פרץ הירשביין, דער נסתר, חיים נחמן ביאליק ועוד. בין היתר ראו בה אור קובץ שיריו הראשון של אברהם רייזן ("צייט ליעדער", תרס"ב), שנוסף להיותו עורך ההוצאה, היה לסופר העיקרי שלה בשנים הראשונות לפעילותה; ספרו הראשון של דוד ברגלסון, הסיפור "אַרום וואָקזאַל" (ליד התחנה; תר"ע 1909), שעורר עניין רב בעולם הספרות היהודית; וכן ספרו השני של דער נסתר, "העכער פֿון דער ערד" (גבוה מעל לאדמה; תר"ע).
שנותיו האחרונות
אלמנתו של לידסקי, רייצֶה לידסקה (רייצע לידסקא) לבית הורביץ, נפטרה בעיר אוטבוצק שליד ורשה בדצמבר 1936, בגיל 65, בתום מחלה קשה וממושכת, ושם נקברה. הותירה בת וחתן. בתו היחידה, הלנה רוטנברג (ילידת ורשה 1901), שהתגוררה בראדום, נכלאה במלחמת העולם השנייה בגטו ראדום וקרוב לוודאי שנספתה בשואה.
דמותו בעיני בני זמנו
על פי תיאוריהם של בני תקופתו, לידסקי היה מו"ל נדיב וסוחר הגון ומוצלח למדי, אך לא אינטלקטואל ואיש ספר. לטענת איש "הבונד" א. ליטוַוק (חיים יעקב הלפנד), בניגוד לכמה מפעלי הוצאה לאור אחרים, כמו מפעל המו"לות היידי של אברהם קוטיק, הוצאת "פרוגרס" של לידסקי הייתה עסק מסחרי טהור, שלא הונע מאידאולוגיה. כנגד זאת מעיד רייזן, העורך הראשון של לידסקי, כי "להדפיס ספר אקדמי או אפילו יצירה בֶּלֶּטריסטית היה עבורו סוג של מלאכת קודש". הסופר יצחק דב ברקוביץ (חתנו של שלום עליכם), שנודע בסגנונו החריף, מתאר בזיכרונותיו את לידסקי כ"מוכר-ספרים מצליח, סוחר זהיר וישר לפי דרכו, אחד מפשוטי העם, שהתיחס ברגשות כבוד אל אנשי המעלה, הכותבים ספרים בשביל המו"לים, ביחוד אל אלה, שספריהם יש להם מהלכים בשוק", בעל "מראה פשוט, עַם-הארצי". בשנת 1908 הציע לידסקי לרכוש משלום עליכם את כל כתביו; הלה מיאן, אך הואיל והיה נתון במצוקה כלכלית, הסכים למכור לו לצמיתות חמישים גיליונות דפוס מכתביו במחיר נמוך של עשרה רובל לגיליון, במזומן. ברקוביץ קובל על כך שכעבור שנה, ב-1909, במלאת לשלום עליכם חמישים, הוציא את הכתבים שרכש בשלושה כרכים בתור "הוצאת היובל", שהמהדורה הראשונה שלה נמכרה מיד עם צאתה (מבלי לשתף את המחבר ברווחים ממנה). עם זאת, הוא מודה כי לידסקי היה ההגון ביותר מכל יתר המו"לים. כאשר ביקש ועד היובל הוורשאי של שלום עליכם לפדות את כתביו מרשות המו"לים ולמסור לו אותם כמתנה בשם העם, לא הזדרזו המו"לים לוותר על האווזה המטילה ביצי זהב, אף שהסופר היה עני וחולה. המו"ל הראשון שוויתר על הזכויות על כתבי שלום עליכם, ובלי טענות יתרות, היה לידסקי, שהודה בפני הוועד כי כבר הרוויח מהסופר, והסכים למכור לוועד את הזכויות, התטפיסים (תבניות הדפוס) ושאריות הספרים בעבור כ-3,000 רובל. משעלה בידי הוועד לפדות כמעט את כל כתבי הסופר, החליטה אשתו של שלום עליכם למסור את המכירה הראשית של כל כתביו לידי לידסקי, שהבטיח תשלום חודשי של מאתיים רובל לשנה הראשונה – ומאחר שכצפוי, הוצאת היובל הוגדלה על ידי כרכים נוספים, נוצר בכך מקור הכנסה קבוע להבטחת קיומו של הסופר. ברקוביץ מספר עוד כי
אריה שירום
אריה שירום (3 במרץ 1937 – 12 באפריל 2012) היה חוקר בתחומי הפסיכולוגיה של העבודה, שחיקה בעבודה, יחסי עבודה וניהול של מערכות בריאות. כיהן כפרופ' מן המניין באוניברסיטת תל אביב.
מחקרו
בעשרים השנים הראשונות לעבודתו האקדמית התרכז שירום בחקר של יחסי עבודה בארגונים.
ארקטיקום
המבנה
הארקטיקום שוכן במבנה מוארך שחלקו הגדול הוא תת-קרקעי. החלק הבולט מעל פני הקרקע הוא "צינור" זכוכית באורך של 172 מטרים המוביל מרחבת כניסה בצורת חצי סהר שנוספה למבנה בצידו הדרומי בשנת 1997. צינור הזכוכית עובר מתחת לכביש ראשי ברוחב של 30 מטרים ומסתיים בצידו הצפוני של המוזיאון לחוף נהר. הצינור מייצג את "השער לצפון" ומאפשר חדירת אור טבעי למבנה. תצוגת המוזיאון ערוכה על פני שתי קומות באולמות תת-קרקעיים משני צדדיו של הפרוזדור, ומחקה מסתור מפני אקלים החורף הקר של הצפון. בבניין נעשה שימוש בחומרים מקומיים.
MTV Unplugged
קונספט ופורמט
המונח "unplugged" מתייחס למוזיקה שבדרך כלל מנוגנת בכלים חשמליים (כגון גיטרה חשמלית או סינתיסייזר), אך מנוגנת במקום זאת בכלים לא חשמליים, למשל גיטרה אקוסטית או פסנתר, אם כי עדיין נעשה שימוש במיקרופון לשירה. ברוב המקרים, גיטרת הבס משתמשת בהגברה, ולעיתים נעשה שימוש באורגן האמונד.
את התוכנית הגו שני מפקים ברשת MTV בניו-יורק, בוב סמול וג׳ים ברנס. הקונספט המקורי היה לכנס בחדר אחד כמה מבצעים, לתת להם לאלתר ולצלם את האירוע. בשלב הראשון לא חשבו לשלב בתוכנית כוכבים גדולים, אך כבר בהתחלה הסתבר שיש פוטנציאל לקונספט, הקהל הביע עניין גדול ברעיון כתגובה לעליית המוזיקה האלקטרונית, והיה ביקוש לראות אנשים מנגנים מוזיקה, ללא כל האפקטים והיומרות שיש במופע רוקנרול שגרתי. התוכנית עלתה לשידור בנובמבר 1989, שתחילה צולמו 13 פרקים בלבד, אך עם הצלחת התוכנית הופקו פרקים נוספים.
קבוצת מפרש
היסטוריה
ב-2014 החליטו חברי הקבוצה על מעבר עתידי משותף לחיפה ומיסוד הקבוצה כקיבוץ עירוני. לשם כך, הם רכשו בדצמבר 2016 מגרש עליו הם מתעתדים לבנות מגורי הקבע שלהם.
פיזור ראמאן
פיזור סטוקס ואנטי-סטוקס
פיזור ריילי: פוטון מערר את המערכת למצב וירטואלי ונפלט ללא שינוי בתדירותו.
סוכרת מסוג 1
לחולים בסוכרת יש שני מצבי קצה הפוכים: מצב של עודף גלוקוז בדם (היפרגליקמיה), שנוצר לרוב מכמות לא מספקת של אינסולין בדם, ומצב של מיעוט גלוקוז בדם (היפוגליקמיה) שנוצר לרוב כתוצאה מכמות גבוהה מדי של אינסולין בדם.
פיזור ראמאן
פיזור סטוקס ואנטי-סטוקס
כפי שמודגם באיור, עוצמת קווי האנטי-סטוקס חלשה מזו של קווי הסטוקס. לפי הנוסחה, ככל שהפרש האנרגיות בין שני המצבים קטן יותר, העוצמה היחסית של קווי האנטי-סטוקס גדולה יותר.
הלגה יונג
ביוגרפיה
יונג נולד ב-23 במרץ 1886 במאלמה, בנם של ויקטור יונג ואשתו מריה לבית לבאן. בין 1903–1904 למד היסטוריה באוניברסיטת לונד. ב-1904 הוא התגייס לצבא שוודיה ולמד באקדמיה הצבאית קרלברי. ב-1906 סיים את לימודיו והועלה לדרגת לויטננט משנה. ב-1909 הועלה לדרגת לויטננט. בין 1916–1917 למד במכללת הסגל המלכותית של הצבא השוודי. בין 1919–1922 שימש כמורה באקדמיה הצבאית קרלברי. ב-1921 הועלה לדרגת האופטמן.
ב-31 במרץ 1951 פרש יונג מהצבא. הוא חי בסטוקהולם עד מותו ב-3 בינואר 1978.
סוכרת מסוג 1
תסמינים
כאשר ריכוז הסוכר בדם עולה מעל הרמה הנורמלית, הוא חודר לשתן, ואז הכליות מפרישות מים כדי למהול את כמויות הגלוקוז. לכן, אחד התסמינים הראשונים להופעת המחלה הוא מתן עודף שתן, כולל באמצע הלילה. תסמינים נוספים כוללים צמא מופרז, תחושת רעב מופרזת, עייפות וירידה במשקל המתרחשת אצל חולי סוכרת מסוג 1 כתוצאה מפירוק של שומנים וחלבונים.
היפוגליקמיה
הסיבה הנפוצה ביותר לנפילת רמת הגלוקוז בדם היא מינון יתר של תרופות המורידות את רמת הגלוקוז בדם כגון אינסולין וסולפוניל. וגורמים רבים נוספים הכוללים: תזונה, פעילות גופנית, שתיית אלכוהול וגורמים נוספים.
הטיפול בהיפוגליקמיה מתבצע באמצעות אכילת מזון בעל ערך גליקמי גבוה (לרוב סוכרים פשוטים או טבליות גלוקוז). במקרים חמורים, או במקרים בהם החולה איבד את ההכרה, ניתן לטפל בהיפוגליקמיה באמצעות זריקת ההורמון גלוקגון.
במרבית המקרים חולי סוכרת ירגישו בסימפטומים המוזכרים לעיל, אבל כ-17% מהם מפתחים לאורך השנים רגישות מופחתת למצבים של רמת גלוקוז נמוכה בדם הקרויה Hypoglycemia Unawareness. הדבר מתרחש כתוצאה ממקרי היפוגליקמיה חוזרים ונשנים ומוביל לכך שחלק מהסימפטומים אינם מופיעים כלל, או מופיעים בצורה מופחתת, גם כאשר רמת הגלוקוז בדם נמוכה.
היפרגליקמיה
רמת גלוקוז בדם של מעל 250mg/dl (ולעיתים אף יותר מ-600mg/dl) יכולה להחשב היפרגליקמיה חמורה אם נמצאים בדם קטונים. אם מצב זה לא מטופל הוא עלול להוביל אצל חולי סוכרת מסוג 1 לחמצת קטוטית סוכרתית ואף למוות.
טיפול באינסולין
חלק מחולי הסוכרת מסוג 1 עושים שימוש במשאבת אינסולין, המחוברת אל החולה ומזליפה אינסולין קצר-טווח ברמות קטנות לאורך כל היום ובכך מחליפה את הצורך בזריקות אינסולין ארוך-טווח. השימוש במשאבה עדיין דורש מהמשתמש לעקוב אחרי רמת הגלוקוז בדם ולהפעיל ״בולוסים״ של אינסולין קצר-טווח בעת האוכל.
בשנת 2014 אישר מנהל המזון והתרופות האמריקאי שימוש במשאף אינסולין קצר-טווח בשם אפרזה
סאמי שווכת
תנועת הנוער אל-פותווה
כחלק מתפישׂתו הפאן-ערבית והמיליטריסטית, תפס שווכת את הצייתנות ואת הנאמנות כמאפיינים חיוביים, שראוי שהנוער הצעיר יאמץ כדי לשפר ולייעל את שירותו ונאמנותו למטרות האומה. בכך, ניתן להבחין שבנאומו "מטרות הנערים" הדגיש ביתר חידוד את חשיבות החיים הצנועים, "החספוס", הגבריוּת, הגבורה וההימנעות מחולשה וניוון מערבי.
במסגרת תפקידו, נהג שווכת ללבוש מדים צבאיים, לרכב על סוס לבן ולהשתתף במסדרים ובתהלוכות צבאיים שעודדו את רוח הלחימה והאופי הצבאי של חינוך הנוער. בהנהגתו, ארגון אל-פותווה שלח משלחת שהשתתפה במצעד של ההיטלר יוגנד ("הנוער ההיטלראי") במסגרת ועידה של המפלגה הנאצית בנירנברג בשנת 1938. הארגון אף אירח בעיראק את מנהיג תנועת הנוער ההיטלראי, באלדור פון שיראך. שווכת העריך כי מספר החברים בתנועת אל-פותווה הגיע בשנת 1939 ל-63 אלף חברים. ההקמה וההפעלה של תנועת הנוער אל-פותווה קיבלו השראה ברורה מארגוני נוער פשיסטיים דומים באירופה של התקופה, באופן ארגונה של התנועה, בפעילותה המיליטריסטית, במדים שלבשו חבריה ובערכים שהוקנו באמצעותה.
דורבן מצוי
דורבן מצוי או דורבן הודי (שם מדעי: Hystrix indica) הוא המכרסם הגדול ביותר ביבשת אסיה והיחיד מבני משפחת הדורבניים המצוי באופן טבעי בישראל. הוא נקרא כך בשל הדורבנות (קוצים ארוכים) המכסים את גופו.
רבייה וצאצאים
הדורבנים הם מונוגמיים וחיים בזוגות קבועים לאורך כל חייהם (במקרים מסוימים ניתן למצוא שתי נקבות במחילה אחת). במחקרו של צבי סבר נמצא שיחסי המין בין בני הזוג מתקיימים כל השנה בקצב של 6–8 פעמים ביום, אך נקבת הדורבן פורייה רק במשך שתי תקופות בשנה, למשך לילה אחד או שניים. בשעת ההזדווגות הדורבן מסמר את קוציו כפי שהוא עושה בכל מצב של התרגשות. הזכר מציב את רגליו הקדמיות וחודר אל הנקבה עם איבר מין באורך של כ-5 סנטימטרים. דורבן זכר שאינו מקיים יחסי מין בקצב המשביע את רצון הנקבה זוכה למכת זנב על אפו.
אויבים
אין הערכה מדויקת לגבי מספרם של הדורבנים בארץ, אך עם זאת ברור שמצבם אינו שפיר. הוכחה נוספת לכך מספקים הציידים: ציידי הדורבנים הגרים באזור הכרמל נאלצים לנסוע לצורך הציד עד ים המלח. בתחילת המאה ה-21 אסרה רשות הטבע והגנים את ציד הדורבנים, אך ברור כי לא די בכך כדי להגן על קיומו של בעל חיים זה בארץ.
וולוו שארפנוז
וולוו שארפנוז (באנגלית: Volvo Sharpnose) היא משאית קלה, מתוצרת וולוו משאיות בבעלות יצרנית הרכב השוודית וולוו אשר יוצרה בין השנים 1938–1950.
בקלה אטלנטית
מאפיינים
הבקלה הוא דג טורף הנצמד לאזורי החופים וחי בקרבה לקרקעית (בעומק 99–262 מ') בלהקות. הוא טורף-על באזור הים הבלטי וניזון משאר היצורים הקטנים יותר, לרבות מבקלות אחרות שמסתתרים בקרקעית כדי לא להיטרף. כמו כן הוא צד סרדינים, לובסטרים כמו הלובסטר האמריקני (Homarus americanus) הענקי, חסילונים וסרטנים. מחקרי דגימות גילו שהבקלות הצעירות ניזונות בעיקר מסרטנים, אך הגדולים ניזונים בעיקר מדגים שרבים מהם הם דגי מסחר חשובים כמו המקרל, ההרינג, הסול ומינים אחרים ממשפחת השיבוטיים.
קרא לי בשמך (ספר)
סיכום העלילה
אוליבר ואליו התרחקו בימים שלאחר מכן. אליו מתחיל במערכת יחסים עם מרציה, נערה מקומית בגילו. אליו מבקש להתפייס עם אוליבר ומשאיר מכתב לאוליבר בחדרו, במכתב אליו מציע לאוליבר שפגשו בחצות. בחצות, אליו נכנס לחדרו של אוליבר, שם הם מקיימים יחסי מין. אליו מרגיש רגשות אשמה על המעשה, ומחליט שאינו יכול להמשיך את מערכת היחסים עם אוליבר.
לפני שאוליבר חוזר לארצות הברית, הוא מחליט לבלות שלושה ימים ברומא, שם הוא מלווה על ידי אליו. כאשר אליו חוזר מהטיול, הוא עצוב מכיוון שראה שכול חפציו הוחזרו לחדרו המקורי, ושכל המזכרות מאוליבר נעלמו. אליו מנהל שיחה עם אביו, שאומר שהוא מקבל את מערכת היחסים שלהם.
רצח מלך פורטוגל ויורשו ב-1908
אחרית דבר
כמה ימים לאחר ההתנקשות הוכתר הנסיך מנואל כמלך פורטוגל. ההתנקשות גרמה לזעזוע גדול בפורטוגל ובשאר אירופה. עם זאת, לאחר הפיגוע הפכה המפלגה הרפובליקנית לפופולרית מאוד, וב-5 באוקטובר 1910 הצליחה המפלגה לבצע הפיכה רחבת היקף, שגרמה להחלפת המונרכיה ברפובליקה. המלך הצעיר מנואל השני, אשר נפצע בהתנקשות אך שרד, נמלט לבריטניה במהלך ההפיכה של 1910.
קדרות יוון העתיקה
שימושי הקדרות ביוון העתיקה
היוונים הקדומים יצרו כלי־חרס לשימוש יומיומי, ולא למטרות תצוגה. פרסי תחרויות כאמפורה פאן אתנאית הם יוצאי הכלל. מרבית הקדרות השורדת מורכבת מכלי שתייה דוגמת האמפורה, הקרטר (קערות לערבוב יין ומים), ההידריה (קנקני מים), קערות נסך, קנקנים, גביעים וצנצנות אפר צבועות. מיניאטורות נוצרו בקנה מידה רחב, ולרוב שימשו כמנחות לאלים במקדשים. בתקופה ההלניסטית יוצר מגוון רב יותר של סוגי קדרות, אולם חשיבותם האמנותית היא מזערית.
היסטוריית הקדרות
טווח הצבעים שהיה בשימוש היוונים הקדומים הוגבל לטכנולוגיית האפיה: שחור, לבן, אדום וצהוב היו בשימוש נרחב. בשְלוש התקופות המוקדמות, הכדים הושארו בצבעם הבהיר המקורי, ועוטרו במשח שהפך שחור בתנור. קדרות הדמות השחורה הבוגרת לחלוטין, העיטורים באדום ולבן וחריתה נולדו בקורינתוס במאה ה-7 לפנה"ס המוקדמת, והופצו באטיקה כדור מאוחר יותר; הם פרחו שם עד לתום המאה ה-6 לפנה"ס.
מומינאמא
מומינאמא מופיעה כמעט בכל ספרי המומינים.
מאפיינים
מומינאמא מחנכת את משפחתה בשקט כה רב, עד כי הם בקושי מרגישים שהם מושגחים על ידי מישהו. היא פועלת כדי שכולם יהיו מאושרים. היא מכבדת את האינדיבידואליות של כל פרט, אך תתערב אם מישהו יעשה דבר מה לא בסדר. היא לא מוטרדת מטעויות שאנשים עושים, כי מאמינה שהלמידה מניסיון היא בעלת הערך הרב ביותר.
מסעוד מעארך
קורות חיים
מסעוד מעארך נולד בתוניס בשנת 1858. קיבל חינוך מסורתי בילדותו, ולצד זאת השתלם בשפות זרות ובמיוחד בצרפתית.
צ'אק איידסון
קריירה
צ'אק איידסון החל לשחק במדיה של אוניברסיטת דרום קרוליינה מליגת הדיוויז'ן ה-1 של ליגת המכללות במשך ארבע שנים. איידסון בחר שלא להירשם לדראפט ה-NBA של 2003 והתחיל את הקריירה המקצועית שלו במדי קבוצה מליגת ה-NBDL, פלורידה פליים, עימה רשם ממוצעים גבוהים, בעונתו היחידה בקבוצה, של כ-13 נקודות וכ-5 אסיסטים למשחק.
KH-11 KENNEN
הפרויקט התחיל באישור של נשיא ארצות הברית ריצ'רד ניקסון בשנת 1971. לפי השערות באפיון ותכנון ראשוני השתתף אדווין לנד. הלוויין מצויד במראה בקוטר 2.4 מ'. הנתונים מועברים ללווייני תמיכה מסדרה SDS ומשם לתחנת קרקע של משרד הסיור הלאומי בוירג'יניה. הלוויין מצויד במנוע שמאפשר לבצע עדכון מסלול במידת הצורך. חיישני CCD של הלוויין פותחו בווסטינגהאוס.
אלגוריתם Lemke-Howson
זמן ריצה
מכיוון שמספר הקודקודים ב P X Q אקספוננציאלי ב n ו m זמן הריצה של האלגוריתם אקספוננציאלי. לא מזמן הוכח שהאלגוריתם שייך למחלקת הסיבוכיות PPAD_(מחלקת_סיבוכיות).
יחסי הונגריה–ליכטנשטיין
יחסי הונגריה–ליכטנשטיין הם יחסי החוץ בין הונגריה לבין ליכטנשטיין.
אמנה (הסכם)
תחולת אמנה
סעיף 6 לאמנת וינה 1969 קובע כי כל מדינה מוסמכת לכרות אמנה. כלל זה נובע מעקרון הריבונות של מדינה.
סוגי אמנות
ישנן שלושה סוגי אמנות:
קארוי הוגו
ביוגרפיה
בשנת 1839, על פי הזמנתו של סמואל האנמן (Hahnemann), נסע לפריז, שם אהבת ילדותו, משחק ותיאטרון, הפכה במהירה ליותר חזקה ממקצועו כרופא. הוא הפך למחזאי. בשנת 1840 עבר להמבורג ופרסם את יצירתו "Sehnsuchtsklänge eines Hagestolzen". מכיוון שהרפורמות שהציע נדחו בהמבורג, הוא התיישב בווינה בשנת 1844. מהכנסותיו כרופא הדפיס כמה מהדרמות שלו:
הוא חזר להונגריה לאחר פרסום צו החנינה, אז תרגם את הדרמה, הטקסט הסופי של ההצגה זכה לצורתו הסופית על ידי גאבור אגרשי. הוגו היה מספר שובה לב, שנון, ואמירותיו היו מפתיעות או מגוחכות, כך שהקהל שמח להיכנס לתיאטרון להופעותיו. בשנים האחרונות לחייו נשא הרצאות במדינות שונות באירופה, ומשנת 1874 הופיע עם מה שהוא כינה קנטומימה (הוא ביצע קטעי אופרה בביצוע יחיד). הוגו התכונן להופעה במילאנו בתחפושת שתכנן בעצמו, רצה לתת הרצאה פילוסופית, אך לקה בהתקף לב ומת במקום מיד.
חום יולי אוגוסט
הפקה
בשנת 2005 חידשה להקת סינרגיה את שיר הנושא של האלבום.
מרחב מכפלה
התכונה האוניברסלית של מרחבי מכפלה
ניתן לאפיין מרחבי מכפלה גם בצורה הבאה:
אקסיומות ההפרדה
לעומת זאת, נורמליות לא בהכרח נשמרת תחת מכפלה.
סניף (דמות)
בספר הראשון לא צוין שמו והוא תואר רק בתור יצור קטן. הוא כונה לראשונה סניף בספר "כוכב השביט מגיע לעמק המומינים (1946). סניף מתגורר בבית המומינים כאורח, בדומה למאי הקטנה. סניף חומרני ופחדן, אך נעשה נועז יותר במידה ועולה הסיכוי שהוא יתעשר או יהפוך ומפורסם.
גברת פלפלת
תקציר העלילה
הדמות הראשית, גברת פלפלת, היא אישה מבוגרת קטנה אשר גרה בבקתה באזור כפרי מיוער בנורווגיה יחד עם בעלה. בעלה מתואר כאדם כזועף ורטנוני, בעוד שגברת פלפלת מתוארת כאישה חברותית, לבבית וממוקדת במציאת פתרונות. לגברת פלפלת יש סוד - מעת לעת היא מתכווצת לגודל של כפית, אף על פי כן, היא תמיד מצליחה להתמודד עם המצבים המסובכים אליהם היא נקלעת, לפחות באופן חלקי, בעיקר משום שכאשר היא מתכווצת היא מסוגלת גם לתקשר עם כל בעלי החיים. גברת פלפלת תמיד חוזרת לבסוף לגודלה המקורי לאחר זמן מה. גברת פלפלת לא יכולה לגלות לאף אחד את סודה או להציג את עצמה כאשר היא מכווצת, מה שהופך לעיתים למשימה מאוד קשה.
עיבודים נוספים
בשנים 1983 עד 1984 הופקה ביפן סדרת טלוויזיה מצוירת לילדים, בת 130 פרקים, שהתבססה על סדרת הספרים של פרויסן. הסדרה נקראה במקור "סופון אובאסאן" ("スプーンおばさん"; "דודה כפית") ושודרה במקור בערוץ היפני NHK. בישראל הסדרה שודרה במקור בטלוויזיה החינוכית ב-1986 ובערוץ ג'וניור בראשית העשור השני של המאה ה-21.
הנסיכה סופיה הראשונה
הנסיכה סופיה הראשונה (באנגלית: Sofia the First) היא סדרת טלוויזיה אמריקאית בהנפשה ממוחשבת לילדים, המשודרת בישראל בערוץ דיסני ג'וניור. לסדרה קדם סרט פיילוט בשם "הנסיכה סופיה הראשונה: היה הייתה נסיכה".
סדרות בת
הסדרה זכתה לסדרת בת בשם "סופיה היקרה" שבה סופיה עונה למכתבים המועברים לה דרך חבריה בעלי החיים, וסדרת בת נוספת בשם "אלנה מאוולור" שעלילתה מתרחשת אחרי עלילת סרט הטלוויזיה "אלנה והסוד של אוולור". בפרק האחרון של "אלנה מאוולור" נראים סופיה ומשפחתה מבוגרים אחרי ארבע שנים.
חוק התחרות הכלכלית
הוראות החוק
החוק מגדיר מספר סוגים של תופעות מרכזיות המכונות "הגבל עסקי" - הסדר כובל, מונופולין או מיזוג חברות. פרקי החוק מפרטים את הכללים החלים על כל אחד משלושה סוגי "הגבל עסקי" אלה, כללים שנועדו למנוע פגיעה בתחרות. בשנת 2011 תוקן החוק ונוסף פרק המטפל בתופעה נוספת המכונה "קבוצת ריכוז" - שווקים שבהם פועל מספר מצומצם של עסקים המחזיקים יחדיו מעל מחצית מנתח השוק, ושבהם מתקיימים תנאים מסויימים הנוגעים למידת התחרות הקיימת השוק, למניעת פגיעה משמעותית בתחרות (או לחשש לפגיעה כאמור) או להגברת התחרות באופן משמעותי (או ליצירת תנאים לכך).
הסדר כובל
קובע "לא יהיה אדם צד להסדר כובל, כולו או מקצתו", אלא אם ניתן לו היתר לפי אחת החלופות המנויות בסעיף.
מיזוג חברות
עוסק במיזוג חברות. בדברי ההסבר להצעת חוק ההגבלים העסקיים נאמר:
קבוצת ריכוז
הממונה רשאי לקבוע שקבוצה מצומצמת של גופים המנהלים עסקים, שבידיהם נתון ריכוז של יותר ממחצית מכלל אספקת נכסים או מכלל מתן שירותים, או מכלל רכישתם, היא קבוצת ריכוז, וכל אחד מבני האדם כאמור הוא חבר בקבוצת ריכוז, אם ראה כי מתקיימים כל אלה:
הלמה של סקרף
פירוט
2. לכל k \in [n] קיים i \in [m] כך ש לכל j \in J
תסמונת פא'נאר
הערות שוליים
en:Stigma (Star Trek: Enterprise)
מסיבת רחוב
מסיבת רחוב היא מסיבה או אירוע-חוצות המוני, המתקיימים ברחוב. מסיבות הרחוב מתאפיינות בדרך כלל בכמות גדולה של חוגגים היורדים אל הרחוב, שנחסם לתנועה למשך המסיבה; וחוגגים במוזיקה, ריקודים ואינטראקציה חברתית. במקרים רבים מצטרפים עסקים מקומיים ליוזמות מסוג זה ומאפשרים הופעות או משמיעים מוזיקת ריקודים ברחבת הכניסה אליהם, ונהנים מגידול זמני בהכנסות.
פאן
דמות של אגיפאן נחשבת על ידי חלק מהחוקרים כדמות נפרדת, אך בחלק אחר היא נחשבת לדמות זהה לפאן.
אליפות העולם בשחמט 2006
פרשת השירותים
קראמניק לא קיבל את החלטת הוועדה ולא התייצב למשחק מס' 5. כתוצאה מכך, לווסלין טופאלוב הוענק ניצחון טכני. קראמניק דרש להחליף את חברי וועדת ערר, לפתוח שירותים מחדש ולבטל החלטה על ניצחון טכני. המשך המפגש היה בסכנה. נשיא פיד"ה קירסאן איליומז'ינוב הגיע למקום וניסה לפשר בין הצדדים. מספר רב של שחמטאים תמכו בעמדת קראמניק - וסילי סמיסלוב, אנטולי קרפוב, ויקטור קורצ'נוי ונוספים. הם בעיקר טענו שצוות של טופאלוב לא הביא שום הוכחות לעמדתם.
היכל סינאן ארדם
היכל סינאן ארדם (בטורקית: Sinan Erdem Olimpik Spor Salonu), הידוע גם בשמו הקודם, היכל אטאקוי, הוא אולם כדורסל ובידור הממוקם בצד האירופאי של איסטנבול, בטורקיה. לאולם קיבולת מושבים של 22,500 איש בהופעות ו-16,000 איש במשחקי כדורסל, מה שהופך אותו לאולם הגדול בטורקיה (מבחינת תכולת המושבים להופעות), ולשלישי הגדול באירופה.
סנורקה
אישיות
סנורקה היא נערה שמחה ומלאת מרץ, למרות שהרגלה לשנות את דעתה תכופות מרגיז לעיתים את הסובבים אותה.
יוחנן שטסמן
יוחנן שטסמן (נולד ב-1943) הוא ראש המכון לחקר הזקנה ולשעבר מייסד וראש המערך לשיקום וגריאטריה בבית החולים הדסה הר הצופים, ויו"ר החוג לגריאטריה בבית הספר לרפואה של האוניברסיטה העברית והדסה. הוא פרופסור מן המנין ברפואה פנימית וגריאטרית. בין השנים 1998 ל-2004 שימש מנכ"ל המוסד לביטוח לאומי.
מחקר והוראה אקדמית
פרופסור שטסמן יזם, תכנן והקים את "המחקר הלונגוטודינלי של הזיקנה בירושלים" ב-1990. במסגרת זאת, הוא חקר עם תלמידיו וחבריו אלפי קשישים תושבי ירושלים, כולם ילידי 1920–1921, בעת היותם בני 70. הוא בדק את מצב כל אחד מהם בדיקה רפואית מקיפה, כולל בדיקות מעבדה, בדיקות תפקודיות, סוציאליות, אפקטיביות, וקוגניטיביות. כך נתקבלה תמונה מקיפה על כל אחד ממשתתפי המחקר. נערך מעקב חוזר אחרי כל אחד מהשורדים, בעת היותם בני 78, 85, 90, 95, ובגיל 100. פרופסור שטסמן הוכיח שהנבדקים היו מדגם מייצג של בני גילם בירושלים.
עיסוקים נוספים
ב-2014 הוציא את ספרו "פניני מקרא - תהילים" המבאר את תוכן מזמורי תהילים על פי המדרשים ופירושי הראשונים.
ענת קורול-גורדון
קריירה
במהלך שירותה בגלי צה"ל, הגישה פינה קבועה בתוכנית הטלוויזיה "נקודה IL" בערוץ 10 לשעבר. עם שחרורה מצה"ל, החליפה את המגישה אפרת רייטן.
דבורה גילוץ
ביוגרפיה
דבורה הייתה פעילה באגודות נשים התנדבותיות לעזרה וסעד (עזרת נשים, גמילות חסד, ובני ברית). במשך שנים רבות הייתה בין החברות הפעילות בגמ"ח מייסודה של הרבנית אהרנסון. פעילותה נעשתה בצניעות שלא על מנת לקבל פרס, ומתוך תחושה עמוקה של ערבות הדדית. כך אספה לביתה בימי פרעות יפו כ-30 משפחות של פליטים יהודים ודאגה לכלכלתם.
הקבוצה הנגזרת
אופרטור הנגזרת קובע את הטופולוגיה
אופרטור הנגזרת מקיים את התכונות הבאות:
המהפך (ספר)
המהפך היא סדרת ספרים שכתב הרב זמיר כהן, שמטרתה להוכיח את אמיתות התנ"ך וליישב את הסתירות בין התורה למדע.
הראשון מבין ארבעת ספרי הסדרה, "המהפך - המדע מגלה את האמת שבתנ"ך", יצא בסוף שנת ה'תשס"ה (2005), והרביעי והאחרון יצא בשנת ה'תשע"ה (2015).
תוכן הסדרה
הספר הרביעי והאחרון בסדרה, "המהפך 4 - המדע מגלה את עצמו בתורה", מביא גם הוא דוגמאות לתגליות מדעיות הרמוזות בתורה, אך הוא נוטה לנושאים יותר רוחניים ומיסטיים, כך ניתן למצוא בספר פרקים כגון "השפעת שם האדם על אופיו", "ריבוי הילדים", ו"השפעת הצבעים על ריפוי האדם". הרב זמיר כהן טוען שמגמה זו נוצרה מכיוון ש"למעשה המדע כולו הולך ונעשה רוחני יותר, ככל שהוא יודע יותר וככל שהכלים שברשותו משתכללים יותר". בסוף הספר מופיע הפרק "מענה לשאלות והשגות על ספרי המהפך", שבו משיב המחבר לשאלות שצצו בעקבות המחקרים שפורסמו בספרים הקודמים בסדרה. כמו כן יש בספר מפתח לכל ספרי הסדרה.
אליעזר פאפו (ירושלים)
הרב אליעזר פאפו השני (נפטר ו' באייר תרנ"ח, 1898) היה רב בסרייבו ובירושלים במאה ה-19.
קישורים חיצוניים
כרטיס קבר באתר הר הזיתים